สรรพากรไม่เก็บหุ้นทักษิณ1.2หมื่นล้าน
อธิบดีสรรพากรอ้างทักษิณเป็นเจ้าของหุ้นชินคอร์ปตัวจริงขายหุ้นให้เทมาเส็กในตลาดไม่ต้องเสียภาษี
11 ส.ค. 2554

อธิบดีสรรพากรอ้างทักษิณเป็นเจ้าของหุ้นชินคอร์ปตัวจริงขายหุ้นให้เทมาเส็กในตลาดไม่ต้องเสียภาษี
นาย สาธิต รังคสิริ อธิบดีกรมสรรพากร กล่าวว่า กรมสรรพากรไม่เก็บภาษีหุ้นจาก พ.ต.ท.ทักษิณ ชิณวัตร อดีต นายกรัฐมนตรี จำนวน 1.2 หมื่นล้านบาท เพราะพ.ต.ท.ทักษิณไม่มีภาระต้องเสียภาษีดังกล่าว
อธิบดีกรมสรรพากร กล่าวว่า หลังจากที่กรมไม่ยื่นอุทธรณ์เก็บภาษีหุ้นจากนายพานทองแท้ ชินวัตร และ น.ส.พิณทองทา ชินวัตร จำนวน 1.2 หมื่นล้านบาท เพราะศาลฎีกาแผนกคดีอาญาผู้ดำรงตำแหน่งทางการเมืองวินิจฉัยการโอนซื้อขายหุ้นระหว่างอดีตนายก กับบริษัท แอมเพิลริช อินเวสเมนต์ และลูกทั้ง 2 คน เป็นนิติกรรมอำพราง เจ้าของหุ้นตัวจริงเป็น พ.ต.ท.ทักษิณ ไม่ใช่ของลูก
จากคำตัดสินของศาลดังกล่าว ทำให้พ.ต.ท.ทักษิณ เป็นเจ้าของหุ้นบริษัท ชินคอร์ปอเรชั่น มาตลอด และเมื่อนำหุ้นไปขายให้กองทุนเทมาเส็กในตลาดหลักทรัพย์ก็ไม่มีภาระต้องเสียภาษี เพราะไม่ได้เป็นการซื้อขายนอกตลาด